
Francisco Casares: 
Un santjustenc supervivent 
dels camps d'extermini nazis 


Juli Ochoa, del Centre d'Estudis Santjustencs 


A proposta del Centre d'Estudis Santjustencs, l'Ajuntament ha acordat recentment do- 
nar suport i afegir-se a la iniciativa de col-locar a Sant Just una llamborda commemo- 
rativa "Stolpersteine", en memòria d'aquest heroi santjustenc. 


El quatre d'agost de 2009 ens deixava, als 91 
anys, el santjustenc Francisco Antonio Ca- 
sares Rodríguez, un veí del carrer Roquetes 
seriós, discret i treballador que amb la seva 
bonhomia s'havia guanyat l'afecte i el respec- 
te de tots els seus conveins. Poc podíem fi- 
gurar-nos els seus veins la tremenda història 
que hi havia al darrere seu en aquell temps 
en el qual encara no el coneixíem.. 


Francisco Casares havia nascut l'any 1918 a 
la localitat granadina de Motril. Soldat repu- 
blicà durant la Guerra Civil, amb la derrota fi- 
nal va passar a l'exili i va ser internat al camp 
rossellonès del Barcarès, per sortir del qual 
es va enrolar en una companyia de treballa- 
dors amb la qual va ser enviat a fortificar la 
línia Maginot, a la frontera amb Alemanya, 
ja que es temia un imminent esclat de les 
hostilitats. 


Amb la invasió de França per la "VVehrmacht", 
va ser capturat per l'exèrcit alemany, i, des- 
prés d'un curt periple per diversos camps de 
concentració, davant la negativa del govern 
del general Franco de fer-se càrrec de tots 
els antics republicans que com ell havien 
estat capturats pels alemanys, va acabar 
sent deportat al camp d'extermini de Maut- 
hausen, un camp situat a Àustria, prop de 
Linz, dedicat a l'extermini físic dels oponents 
al Reich mitjançant l'aprofitament de la seva 
capacitat de treball fins a la total extenuació, 
fent-los treballar en la seva tràgicament fa- 
mosa pedrera. 


Casares, hi va ingressar el 3 d'abril de 1941, 
i, igual que ell, també hi van anar ingressant 
fins a 7.532 "Rotspanier" (rojos espanyols), 
dels quals van acabar morint 4.816. Això su- 

posa una taxa de mortaldat del 6496. La ma- 
jor part d'aquestes víctimes es van produir a 
Gusen, un subcamp situat a 5 quilòmetres 
de Mauthausen, on van anar a parar 5.266, 
3.959 dels quals acabarien sent assassinats. 


Afortunadament per ell, cap a finals de maig 
de 1941 es va produir un fet providencial que 
li suposaria una remota possibilitat de sortir 
viu d'aquell infern: Gràcies als seus coneixe- 
ments previs de fusteria i el fet d'haver après 
a encofrar, va ser reclutat per a formar part de 
l'anomenat "Rommando Cesar", una brigada 
de treballadors especialitzats, formada exclu- 
sivament per antics republicans espanyols, 
dedicada a fer treballs de certa envergadura 
i qualitat a l'exterior del camp. 


Francisco Casares 
en una fotografia 
feta durant el seu 
exili a París. 


Els membres d'aquell grup, tot i constituir una 
autèntica mà d'obra esclava, gaudien d'un rè- 
gim lleugerament menys sever que l'imperant 
al camp principal, la qual cosa podia afavorir 
les seves perspectives de supervivència 


El seu primer destí va ser Vòcilabruct, on s'hi 
van estar poc més d'onze mesos dedicats a fer 
obres d'infraestructura viària i a la construcció 
d'un pont, que van haver de deixar sense aca- 
bar per marxar tot seguit cap a Ternberg, un 
nou destí de major interès estratègic. 


Durant els dos anys i mig llargs que s'hi van 
estar, van treballar en la construcció d'una 
presa i una central hidroelèctrica sobre el riu 
Enns per compte de la "Reichsvverte Hermann 
Gòring AG", una poderosa agrupació estatal 
nazi d'indústries dedicades a la mineria, la si- 
derúrgia, l'armament i els transports. Mentres- 
tant, però, el fins llavors puixant Reich ja havia 
començat el seu declivi, i cap a finals d'estiu 
de 1944, i per causa de la manca de subminis- 
trament de materials, les obres de construcció 
a Ternberg es van haver d'aturar, deixant a mig 
fer els treballs inicialment previstos 


Casares i els seus companys van haver de 
tornar altre cop a l'horror del camp princi- 
pal de Mauthausen, però, per sort per a ells, 
aquesta estada va ser transitòria, i l'1 de de- 
sembre de 1944 tornaven a sortir cap a un 
nou destí 


Aquest cop van anar a Redl-Zipf, una antiga 
fàbrica de cervesa, les caves de la qual es van 
ampliar per encabir-hi una planta subterrània 
de producció de combustible per a les bom- 
bes volants V-1 i V-2, però poc temps després, 
i per causa dels constants bombardeigs dels 
aliats, els treballs en la producció d'aquella 
planta van quedar estancats per manca de 
subministraments, amb la qual cosa els nazis 
van considerar que calia anar reduint el nom- 
bre d'internats i dur-los a altres camps on en- 
cara poguessin prestar servei 


l és així com Francisco Casares va deixar de 
formar part del "Rommando Cesar", arribant el 
27 de març de 1945 al més temible de tots els 
subcamps depenents de Mauthausen: Gusen, 
un autèntic escorxador on només l'any 1945, i, 
fins al seu alliberament, es van arribar a enre- 
gistrar 10.000 morts (2.120 al gener, 1.800 al 
febrer, 2.200 al març i 3.880 a l'abril). 

Els interns de Gusen II, on ell estava, van ser 
destinats a treballar en una extensa xarxa de 
galeries subterrànies anomenades "Berghris- 
tall", a les quals s'havia traslladat la produc- 
ció dels fuselatges de l'avió Messerschmidt 
Me-262, el primer avió a reacció de la histò- 
ria. Hi havia dos tipus diferents de treballs a 
fer. l'excavació de galeries i la construcció 
d'aparells dins les galeries ja acabades. La 
primera d'elles era la pitjor, enregistrant-se 
una mitjana de 100 morts diaris. Francisco 
Casares, però, va tenir la gran sort de ser 
destinat al muntatge d'aparells 


Dels túnels "Bergtristall" van arribar a sortir 
un miler i mig d'avions operatius que podri- 
en haver suposat per als alemanys el domini 
de l'aire i potser la victòria, però, a aquelles 
alçades, la guerra ja estava irremissiblement 
perduda per al Reich, amb els aliats i els so- 
viètics tancant sobre ells un cercle cada cop 
més estret 


La temible 
escala de la 
pedrera "VViener 
Graben", a 
Mauthausen. 

Davant l'imminent arribada dels exèrcits alli- 
beradors, i per tal d'eliminar les proves del 
que allà havia tingut lloc, els nazis van conce- 
bre la idea de fer volar aquell sistema de tú- 
nels amb tots els deportats al seu interior, en 
una operació que van anomenar "Feuerzeug" 
(encenedor). Afortunadament, la providencial 
arribada d'una avançada de l'exèrcit americà 
els va salvar en el darrer moment 


El 5 de maig de 1945, Francisco Casares tor- 
nava a ser lliure després d'haver passat qua- 
tre anys, deu mesos i divuit dies d'horror en 
un autèntic infern 


Aquell alliberament no li va suposar la fi de 
la seva odissea. No podent tornar a l'Estat 
espanyol, va ser acollit en darrera instància 
per França, residint a Paris en un exili que va 
durar cinc llargs anys, mentre no milloressin 
les perspectives del retorn a casa. 


Finalment, l'any 1950 es va animar a fer-ho. Va 
tornar a Motril, es va casar i va intentar tirar en- 
davant la seva recent formada família, però la 
situació a la zona no era gens propícia: Lluita 
contra el maquis, alt índex d'atur, pobresa ge- 
neralitzada... Animat per l'exemple d'un germà 
seu que treballava a l'ENHER de Constantí, va 
venir a Catalunya, aconseguint entrar a treba- 


llar en aquella empresa hidroelèctrica, que al 
cap de poc el va destinar a la planta recent 
construida de Sant Just Desvern. 


l així, en el seu pis del carrer Roquetes, com 
un santjustenc més, respectat i estimat per 
tots aquells que el coneixien, Francisco Ca- 
sares va viure els darrers quaranta-sis anys 
de la seva atzarosa existència, gaudint final- 
ment d'aquella pau i tranquil ital que qualse- 
vol ésser humà es mereix i que ell tan lluny les 
havia arribat a tenir. 4 


Elements integrants 
del "Xommando 
Cesar" treballanta la 
presa de Ternberg. 


